Gauteng-paartjie gestrand in die vreemde | Maroela Media
Gauteng-paartjie gestrand in die vreemde
Marius Botha en Elske Roux voor die ongeluk. Foto: Verskaf
'n Gautengse paartjie het twee jaar lank beplan aan hul droomvakansie om Thailand te verken, min wetend dat dit in 'n oogwink in 'n nagmerrie sou verander.
Elske Roux (21) en haar kêrel Marius Botha (24) van Sandton in Johannesburg, was byna vir 'n maand lank in Thailand gestrand nadat hulle daar in 'n bromponie-ongeluk betrokke was, en nie geld gehad het om mediese onkostes te betaal en terug te keer nie.
"My sussie en Marius het in Mei na Thailand gereis om los werkies daar te doen vir gratis verblyf en 'n ete elke dag. Hulle het ook geld bymekaar gemaak om die land te verken," het Roux se suster, Eloise, Dinsdag aan Maroela Media gesê.
Elske Roux nadat sy ontslaan is. Die regterkant van haar gesig is nog lam. Foto: Verskaf.
Die paartjie was op 24 Junie in die ongeluk betrokke. Botha het sy skouer, heup en kakebeen ontwrig. Hy het ook sy wangbeen gekraak en 'n been in sy voet gebreek. Roux het 'n ernstige kopbesering opgedoen en moes 'n noodoperasie ondergaan om bloeding op haar brein te verminder.
Roux en Botha is tot onlangs in die Bandon-privaathospitaal op die Koh Samui-eiland behandel. Botha se mediese onkostes, wat reeds betaal is, was sowat R27 000. Roux s'n is sowat R270 000.
Botha het ná die ongeluk verneem dat sy versekering nie die mediese kostes gaan betaal nie, omdat hy nie 'n rybewys vir 'n bromponie het nie.
Die hospitaal hou glo die paartjie se paspoorte as versekering totdat 'n gedeelte van Roux se mediese kostes betaal is.
"Ons bly in hierdie stadium hier by 'n pastoor en sy vrou wat van die Wes-kaap af kom," het Botha Dinsdag aan Maroela Media gesê. "Hulle is baie gawe mense en help ons met kos en verblyf. Elske het nog baie kopseer en pyn ná die operasie. Die regterkant van haar gesig is nog lam en het geen beweging nie. Sy het dringend terapie en waarneming nodig en ons wil haar in Suid-Afrika laat behandel want ons kan dit nie hier bekostig nie."
'n Fonds is gestig vir mense wat wil bydra om Roux te help. Klik hier 'n e-pos aan Botha te stuur. Klik hier om 'n e-pos aan Eloise te stuur. Botha is besig om 'n Facebook-blad te skep met al die besonderhede.
Pastoorsgesin dood aangetref in Witbank-huis; vierjarige oorleef
Dwelmslaaf pleit skuldig op PTA-knopkieriemoord
Skreeusnaakse avonture op 'n VOC-skip in nuwe reeks
Ekke voel al die pyn en dinge wat julle nou moet deur maak maar eke hoop ook dat julle gou weer sal na Suid-Afrika terugkeer en veder julle toekoms saam beplan .. Alles gebeur vir 'n rede maar onthou dat julee nie alleen is nie .. Mag God al sy seëninge na julle se pad vorentoe stuur en mag julle gou weer herstel.. bly biddend die meester verhoooor !!!… #Novan
Nee my jinne tog! Mense moet darem dink voor hulle doen in die vreemde. Dis wat veroorsaak dat sekere lande VEREIS dat alle Suid Afrikaners 'n minimum bedrag saamneem wanneer hulle na daardie land reis en nie 'n visum kry voordat hulle nie dit kan bewys nie. Hoe het hulle dan nou gedink kan hulle ry sonder lisensie en di in die vreemde. Ek hoop werklik hulle raak geholpe en kan terugkom maar sowaar dis hul eie skuld dat hulle in so 'n verknorsing sit!
Ag asseblief tog! EMK, was jy nog nooit in jou lewe jonk en sorgvry nie. Het jy nog nooit iets spontaan gedoen vir die loutere vreugde nie? Wil jy vir my kom vertel jy het maar elkers in sak en as weggedraai van enige pret, net omdat jy dalk jou toon, voet of kop kon stamp? Geen kind/tiener/jong volwassene bou aan 'n droom en aanvaar die negatiwiteit van 'n nagmerrie as realiteit nie. Inteendeel, hulle verheug hul in die wonder van die droom en daarom kan hul spontaan wees en vrye teuels gee aan hul uitbundigheid. Om nou ander lande… Lees meer »
Well I never. Slaan my met 'n pap snoek! Ek wou eers om verskoning gevra het omdat ek myself dalk te kras uitgedruk het teen jou kommentaar. Maar hoe vergelyk jy die ondeurdagte optrede van 'n 21 en 24 jarige jeugdige met dwelmsmokkelaars en ander kriminele elemente? Hulle het beslis nie gaan beplan om 'n ONGELUK te maak nie. Maar tog vind jy dit in jou om 'n 19 jarige tiener, (net 3 jaar jonger as die dogter) wat doelbewus en met voorbedagte rade 'n ander tiener gaan doodskiet het, te verdedig! Selfs al het die ergste gebeur en die… Lees meer »
Het hulle nie travel insurance gehad nie? en ja dis baie stupid gewees om n scooter tehuur sonder n rybewys. My man moes sy rybewys toon en so ook sy paspoort oorhandig. Sterkte aan hulle hoop hulle kom gou huistoe en alle beterskap.